Source: https://www.jogiforum.hu/hirek/15256
Timestamp: 2020-04-07 14:49:09
Document Index: 1980199

Matched Legal Cases: ['bíróság ', 'bíróság ', 'bíróság\n', 'bíróság ', '§ 5', 'bíróság ', 'bíróság ', 'bíróság ']

Az Alkotmánybíróság 2007. január 8-9-i teljes ülésének napirendje | hírek | Jogi Fórum ﻿
Az Alkotmánybíróság 2007. január 8-9-i teljes ülésének napirendje
2007.01. 5. Jogi Fórum / Alkotmánybíróság
Az Alkotmánybíróság idei első teljes ülésén tárgyalja az államháztartásról szóló 1992. évi XXXVIII. törvény 109. §-a első mondatának alkotmányosságával összefüggő hatá­rozattervezetet.
Napirenden lesz az állam tulajdonában lévő vállalkozói vagyon értékesítéséről szóló 1995. évi XXXIX. törvény módosításáról szóló 1999. évi CXVIII. törvény 10. §-a al­kotmányosságát kifogásoló indítvány.
Határozat készül a villamos energiáról szóló 2001. évi CX. törvény 7. § (1) bekezdése, a 7. § (3) bekezdés e) pontja, valamint a földgázellátásról szóló 2003. évi XLII. törvény 85. § (10) bekezdése alkotmányellenességének vizsgálata tárgyában.
Megvitatják az alkotmánybírák a nemzetközi közúti árufuvarozási szerződésről szóló egyezményt (CMR) kiegészítő, Genfben, 1978. július 5-én kelt jegyzőkönyv ki­hirdetéséről szóló 2005. évi LIV. törvény 1. § második mondata hivatkozott szövegré­sze alkotmányosságával kapcsolatban készült határozattervezetet.
Szó lesz az állategészségügyről szóló 1995. évi XCI. törvény 2. sz. melléklete 2.a) és b) pontja, valamint az Állategészségügyi Szabályzat kiadásáról szóló 41/1997. (V. 28.) FM rendelet 1. sz. melléklet 152. § (2) bekezdés második mondata alkotmányosságát támadó indítványról.
Napirendre tűzik a helyi adókról szóló 1990. évi C. törvény 52. § 5. pontja alkotmá­nyosságával összefüggő határozattervezetet.
Kedden folytatja a testület a rádiózásról és a televíziózásról szóló 1996. évi I. tör­vény 48. § (3) bekezdése, 49. §-a, 50. § (2) bekezdése és 51. § (2) bekezdése, valamint 50. §-a és 51. § (4) bekezdése alkotmányosságával kapcsolatos indítvány tárgyalását.
Egy indítványozó az adózás rendjéről szóló 2003. évi XCII. törvény 164. § (1) bekez­désének alkotmányosságát vitatja.
Elkészült a határozattervezet a választási eljárásról szóló 1997. évi C. törvény 96/A. § (1) bekezdése alkotmányellenességének vizsgálata tárgyában.
Megtámadták a személyi jövedelemadóról szóló 1995. évi CXVII. törvény 25. § (3) bekezdés b) pontja, valamint a munkába járással kapcsolatos utazási költségtérítésről szóló 78/1993. (V. 12.) Korm. rendelet alkotmányosságát is.
Megváltozott az Alkotmánybíróság működési rendje - A Testület továbbra is ellátja feladatait! (2020.03.17.)
Érinti-e a bíró munkaterhe a döntéshozatal függetlenségét? - Az Alkotmánybíróság döntött egy törvényszéki bíró panasza alapján (2020.03.06.)
Korlátozható-e a közéleti közlés keretében kinyilvánított vélemény? - Az Alkotmánybíróság bírói döntést megsemmisített meg (2020.03.03.)